তুলসী কুমার

তুলসী কুমার দুয়া (১৫ মার্চ ১৯৮৬) হলেন একজন ভারতীয় নেপথ্য সঙ্গীতশিল্পী। তিনি গুলশান কুমার ও সুদেশ কুমারী দুয়ার কন্যা। তার ভাই ভূষণ কুমার ও বোন খুশলী কুমারী দুয়া। তিনি হিন্দি চলচ্চিত্রে সঙ্গীতশিল্পী হিসেবে নিজেকে প্রতিষ্ঠিত করেছেন। তিনি এয়ারলিফট (২০১৬) চলচ্চিত্রে "সোচ না সকে" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার অর্জন করেন। কুমার চুপ চুপ কে, হামকো দিওয়ানা কর গয়ে ও আকসার চলচ্চিত্রে গান পরিবেশনের মধ্য দিয়ে বলিউডে তার কর্মজীবন শুরু করেন। ২০০৯ সালে তার প্রথম গানের অ্যালবাম লাভ হো যায়ে প্রকাশিত হয়। অ্যালবাম প্রকাশের পাশাপাশি তিনি এর শীর্ষ গানের মিউজিক ভিডিওতে অভিনয় করেন। ২০১০ সালে তার গাওয়া পাঠশালা চলচ্চিত্রের "মুঝে তেরি" ও ওয়ান্স আপন আ টাইম ইন মুম্বই চলচ্চিত্রের "তুম জো আয়ে" গান দুটি জনপ্রিয় হয়। এছাড়া তিনি ৮ x ১০ তসবির (২০১০) চলচ্চিত্রের "হাফিজ খোদা" গানের জন্য শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কারের মনোনয়ন লাভ করেন। ২০১৫ সালে তিনি "ম্যায়নু ইশ্‌ক দা লাগিয়া রোগ" গানে কণ্ঠ দেন। এটি দিল হ্যায় কে মানতা নহিঁ চলচ্চিত্রের মূল গানের পুনর্নির্মিত সংস্করণ। এই গানের মিউজিক ভিডিওতে তার বোন খুশলী কুমারীর পর্দায় আত্মপ্রকাশ ঘটে। ২০১৬ সালে তিনি এয়ারলিফট (২০১৬) চলচ্চিত্রে "সোচ না সকে" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার অর্জন করেন। এছাড়া এই বছরে তিনি সনম রে চলচ্চিত্রের "সনম রে", জুনুনিয়ত চলচ্চিত্রের "নাচেঙ্গে সারি রাত" ও "ইশ্‌ক দি লাত তড়পাবে", সর্বজিৎ চলচ্চিত্রের "সালামত", তুম বিন ২ চলচ্চিত্রের "দেখ লেনা", ওয়াজাহ্‌ তুম হো চলচ্চিত্রের "ওয়াজাহ্‌ তুম হো", "দিল কে পাস" ও "দিল মে চুপা লুঙ্গা" গানে কণ্ঠ দেন। তিনি সত্যমেব জয়তে (২০১৮) চলচ্চিত্রের "পানিয়োঁ সা" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কারের মনোনয়ন লাভ করেন। ২০১৯ সালে তিনি গুরু রনধাওয়ার সাথে "এন্নি সোনি" দ্বৈত গানে কণ্ঠ দেন। তিনি অখিল সচদেবের সাথে কবির সিং (২০১৯) চলচ্চিত্রের "তেরা বন যাউঙ্গা" দ্বৈত গানে কণ্ঠ দেন। এছাড়া তিনি পতি, পত্নী অউর ওহ (২০১৯) চলচ্চিত্রের জন্য ১৯৯০-এর দশকের দুলহে রাজা চলচ্চিত্রের গোবিন্দা ও রবীনা ট্যান্ডনের উপর চিত্রায়িত জনপ্রিয় গান "আঁখিয়ো সে গোলি মারে" গানের পুনঃসংস্করণে মিকা সিংয়ের সাথে কণ্ঠ দেন। তুলসী কুমার দুয়া ১৯৮৬ সালের ১৫ই মার্চ নতুন দিল্লির এক পাঞ্জাবি হিন্দু পরিবারে জন্মগ্রহণ করেন। তার পিতা গুলশান কুমার একজন রেকর্ড প্রযোজক ও মাতা সুদেশ কুমারী দুয়া। তার ভাই ভূষণ কুমার ও বোন খুশলী কুমারী দুয়া। অভিনেত্রী ও চলচ্চিত্র নির্মাতা দিব্যা খোসলা কুমার তার ভাইয়ের স্ত্রী। তুলসী ২০১৫ সালের ১৮ই ফেব্রুয়ারি হিতেশ রালহানের সাথে বিবাহ বন্ধনে আবদ্ধ হন। ২০১৭ সালের ২৪শে ডিসেম্বর তাদের পুত্র শিবায় রালহান জন্মগ্রহণ করে। "Tulsi Kumar got married to Hitesh"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ২২ ফেব্রুয়ারি ২০২০।  "In father's footsteps"। দ্য হিন্দু (ইংরেজি ভাষায়)। ১৪ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২০।  "Watch: Gulshan Kumar's daughter Khushali makes screen debut with revived 'Mainu Ishq Da Lagya Rog'"। ডেইলি নিউজ অ্যান্ড অ্যানালিসিস (ইংরেজি ভাষায়)। ১৪ অক্টোবর ২০১৫। সংগ্রহের তারিখ ২২ ফেব্রুয়ারি ২০২০।  মিস্র, তিশ্যা (১৬ জুলাই ২০১৭)। "IIFA Awards 2017: List Of Winners"। এনডিটিভি। সংগ্রহের তারিখ ২২ ফেব্রুয়ারি ২০২০।  "IIFA 2019 nominations list out: Andhadhun bags 13 noms, Raazi and Padmaavat get 10 noms each"। হিন্দুস্তান টাইমস (ইংরেজি ভাষায়)। ২৮ আগস্ট ২০১৯। সংগ্রহের তারিখ ২২ ফেব্রুয়ারি ২০২০।  "'Kabir Singh' new song 'Tera Ban Jaunga': The love ballad gives us a look at Shahid Kapoor and Kiara Advani's beautiful on-screen romance"। দ্য টাইমস অব ইন্ডিয়া (ইংরেজি ভাষায়)। ১৭ জুন ২০১৯। সংগ্রহের তারিখ ৩ জানুয়ারি ২০২১।  "'Pati Patni Aur Woh' new song: The reprised version of 'Ankhiyon Se Goli Maare' is sure to get you grooving"। দ্য টাইমস অব ইন্ডিয়া (ইংরেজি ভাষায়)। ২০ নভেম্বর ২০১৯। সংগ্রহের তারিখ ৩ জানুয়ারি ২০২১।  "Lohri reloaded"। এশিয়ান এজ (ইংরেজি ভাষায়)। ১২ জানুয়ারি ২০১৬। সংগ্রহের তারিখ ২২ ফেব্রুয়ারি ২০২০।  "Bollywood singer Tulsi Kumar's sangeet ceremony"। দ্য টাইমস অব ইন্ডিয়া (ইংরেজি ভাষায়)। ২০ ফেব্রুয়ারি ২০১৫। সংগ্রহের তারিখ ২২ ফেব্রুয়ারি ২০২০।  "Famous Bollywood Singer Becomes Mother, Shares First Pic And Name of the Baby" (ইংরেজি ভাষায়)। ইয়াহু লাইফস্টাইল। ২৬ ডিসেম্বর ২০১৭। সংগ্রহের তারিখ ২২ ফেব্রুয়ারি ২০২০।  ইন্টারনেট মুভি ডেটাবেজে তুলসী কুমার (ইংরেজি)